Terra-tt i lweεd n yimeṭṭi, tettru, tnehheq ; tsuɣ, tεeyyeḍ; ulac wi as-id-yeslan. Hedna hedna, hata iεedda-d syin yiwen n yimsewwqen. Yesla i ṣṣut n yiɣewwiten. Iṣub-d ɣef uεidiw-is ,yebda yettqellib, yesnecnic ansi i d-yekka ṣṣut-nni imuqel akka d wakka, taggara yufa-d amɣuz-nni,iwala tameṭṭurt ɣer lqaε-is. Yefsi-d tamrart-ines n taduṭɣezzifen, iḍeggeṛ-as-tt yenna-yas s leεli n taɣect-is : -Zzi-tt-id i wammas-im, tcuddeḍ iman-im mliḥ.